ধনতেরাসে লাক্সারি গাড়ির হাট! কলকাতায় রেকর্ড বিক্রি বিএমডব্লিউ, মার্সিডিজ ও ল্যাম্বরগিনি

কলকাতা: ধনতেরাস মানেই কেনাকাটার দিন শুভদিন। তবে এবারের ধনতেরাসে (Dhanteras) কলকাতার বাজারে দেখা গেল অন্যরকম ঝলক! সোনার দোকানের পাশাপাশি লাক্সারি গাড়ির শোরুমেও উপচে পড়ছে ক্রেতাদের ভিড়

রাজধানীর একাধিক ডিলার সূত্রে জানা গিয়েছে, মাত্র একদিনে বিক্রি হয়েছে ৩৫টি বিএমডব্লিউ, ৩০টি মার্সিডিজ এবং বেশ কয়েকটি ল্যাম্বরগিনি ও অডি। এ ছাড়াও প্রিমিয়াম সেগমেন্টের গাড়ি যেমন জাগুয়ার, লেক্সাস, রেঞ্জ রোভার, তাতেও চাহিদা তুঙ্গে।

আরও পড়ুন: গ্রেফতার অবৈধ বাজি বিক্রেতা, মুখ্যমন্ত্রীর নির্দেশে তৎপর রাজ্য পুলিশ

শহরের ব্যবসায়ী ও সেলিব্রিটি মহলের অনেকেই নতুন গাড়ি কিনেছেন ধনতেরাসের শুভক্ষণে। কেউ পোস্ট করেছেন বিলাসবহুল নতুন গাড়ির ছবি, কেউ আবার করেছেন মন্দিরে পুজো দিয়ে ‘গাড়ি উদ্বোধন’। অটো ইন্ডাস্ট্রি সূত্রে খবর, চলতি বছরে লাক্সারি কার বিক্রি গত বছরের তুলনায় প্রায় ২০ শতাংশ বেড়েছে।